hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Ez a szócikk vagy szakasz elsősorban magyarországi nézőpontból tárgyalja a témát, és nem nyújt kellő nemzetközi kitekintést.
Kérünk, segíts bővíteni a cikket, vagy jelezd észrevételeidet a vitalapján.
A bűnszövetség a társas bűnelkövetés egyik alakzata. A bűnszövetség a Btk. Különös Részében minősítő körülményként szerepel, vagy ha nem minősítő körülmény és nincs bűnszervezeti minősítés, akkor súlyosító körülmény.
A hatályos Büntető törvénykönyv (2012. évi C. törvény) 459. §-a (értelmező rendelkezések) szerint
„bűnszövetség akkor létesül, ha két vagy több személy bűncselekményeket szervezetten követ el, vagy ebben megállapodik, és legalább egy bűncselekmény elkövetését megkísérlik, de nem jön létre bűnszervezet[1]”
A Btk. Különös Részében minősítő körülményként a következő helyeken szerepel:[2]
emberi test tiltott felhasználása [175. § (3) bek. c) pont];
emberrablás [ 190. § (2) bek. b) pont];
emberkereskedelem [192. § (3) bek. h) pont];
vesztegetés [290. § (3) bek. b) pont];
közveszélyokozás [322. § (2) bek. c) pont];
lopás [370. § (2) bek. b) pont ba) alpont];
sikkasztás [372. § (2) bek. b) pont ba) alpont];
csalás [373. § (2) bek. b) pont ba) alpont];
rablás [365. § (3) bek. d) pont];
kifosztás [366. § (2) bek. c) pont] stb.
A Legfelsőbb Bíróság IV. számú Büntető Elvi Döntése (IV. BED) értelmezi e fogalmat.
„.. a bűnszövetség lényege a bűncselekmények – vagyis egynél több bűncselekmény – szervezett elkövetése; tehát nemcsak egy meghatározott bűncselekménynek, hanem magának a bűnözésnek a megszervezése. Ez a társas bűnelkövetés a társtettességhez képest minőségileg eltérő és lényegesen nagyobb társadalomra veszélyességet tükröző formája (BJD 3879.). A több bűncselekmény szervezett elkövetése vagy az ebben való megállapodás nem feltétlenül jelenti az egymással anyagi bűnhalmazatban álló bűncselekmények megvalósítását is, hanem megállapítható akkor is, ha a bűncselekmények a folytatólagosság egységébe tartoznak vagy pedig az elkövetett bűncselekmények valamely törvényi egységet alkotnak (BJD 634., 3878.), ezért a több emberen elkövetett emberölésre való szervezett megállapodás is megalapozhatja a bűnszövetség létrejöttét (Az más kérdés, hogy akkor ennek milyen jelentősége van: súlyosító körülményként kell figyelembe venni). Az ismétlődő vagy rendszeres elkövetésre való megállapodás hiányában azonban nem valósul meg bűnszövetség (BJD 635.), azaz az egyszeri bűnelkövetésben való megállapodás bűnszövetséget magas fokú szervezettség esetén sem eredményezhet.[3]”
Fontos, hogy az elkövetők a bűncselekmények elkövetésében előzetesen megállapodjanak. Az előzetes megállapodás a bűncselekmények elkövetésére irányuló konkrét aka­rat­elhatározás, amely időben mindenképpen megelőzi az elkövetést. (BH 1976. 343.)[4]
2012. évi C. törvény 459. § (1) bek.
↑ 2012. évi C. törvény 459. § (1) bek. 2. pontja
A lap eredeti címe: „https://hu.wikipedia.org/w/index.php?title=Bűnszövetség&oldid=20186874”
Utoljára szerkesztve 2018. július 23., 11:04-kor
A lap utolsó módosítása: 2018. július 23., 11:04
A lap szövege CC BY-SA 3.0 alatt érhető el, ha nincs külön jelölve.